รัฐบาลไทย-ข่าวทำเนียบรัฐบาล-ปลัดฯ ณัฐพล มอบเกียรติบัตรเชิดชู “คนดีมี MIND” ย้ำการทำงานต้องมี “MIND” ใช้ “หัว และ ใจ” ในการปฏิบัติงาน เพื่อสร้างสรรค์งานให้เกิดคุณค่า สู่การพัฒนาที่ยั่งยืน
วันอังคารที่ 9 พฤษภาคม 2566
09/05/2566
ปลัดฯ ณัฐพล มอบเกียรติบัตรเชิดชู “คนดีมี MIND” ย้ําการทํางานต้องมี “MIND” ใช้ “หัว และ ใจ” ในการปฏิบัติงาน เพื่อสร้างสรรค์งานให้เกิดคุณค่า สู่การพัฒนาที่ยั่งยืน
ปลัดฯ ณัฐพล มอบเกียรติบัตรเชิดชู “คนดีมี MIND” ย้ําการทํางานต้องมี “MIND” ใช้ “หัว และ ใจ” ในการปฏิบัติงาน เพื่อสร้างสรรค์งานให้เกิดคุณค่า สู่การพัฒนาที่ยั่งยืน
วันที่ 8 พฤษภาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานในพิธีมอบประกาศเกียรติคุณ “คนดีมี MIND” ให้กับข้าราชการ พนักงาน และลูกจ้างประจํา โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมพิธี ณ ห้อง อก. 1 ชั้น 2 สํานักงานปลัดกระทรวงอุตสาหกรรม ซึ่งภายในงานยังมีการแสดงชุดพิเศษจากผู้แสดงกิตติมศักดิ์นําโดยรองปลัดฯ ณัฏฐิญา และหัวหน้าผู้ตรวจวิษณุฯ เป็นผู้นําคนดีมี MIND ร้องเพลง จําขึ้นใจ นับเป็นผู้ทําคุณงามความดี มีความหมั่นเพียร และทํางานเพื่อประชาชนมาโดยตลอดสมดังเป็นข้าราชการที่ดีอย่างแท้จริง
ปลัดกระทรวงอุตสาหกรรม ได้มอบนโยบายให้กับ “คนดีมี MIND” ว่า ในการปฏิบัติงานต้องใช้ “หัวและใจ” เพื่อให้การทํางานบรรลุผลอย่างมีประสิทธิภาพ ซึ่งผู้ที่ได้รับคัดเลือกถือได้ว่าเป็นผู้ที่มีความประพฤติดี มีการปฏิบัติงานในหน้าที่อย่างเต็มกําลังความสามารถ และมีผลงานโดดเด่นเป็นแบบอย่างที่ดี โดยมีเกณฑ์การพิจารณามาจากการลงคะแนนจากภายในส่วนงานคิดเป็นร้อยละ 40 และจากบุคลากรภายนอกส่วนงานของตนเองอีกร้อยละ 60 ทําให้เชื่อมั่นได้ว่าผู้ได้รับรางวัลดังกล่าว มีคุณสมบัติของความเป็นคนดีมี MIND ในตัวข้าราชการอย่างครบถ้วน และยังเป็นที่ประจักษ์ต่อผู้ร่วมงานทุกระดับทั้งองค์กร โอกาสนี้ ขอฝากข้าราชการกระทรวงอุตสาหกรรม ให้มีความมุ่งมั่นปฏิบัติงานภายใต้นโยบาย “MIND” ใช้ หัว และ ใจ ปั้นอุตสาหกรรมคู่ชุมชน เพื่อยกระดับขีดความสามารถผู้ประกอบการ และภาคอุตสาหกรรม ภายใต้แนวคิด “อุตสาหกรรมดี อยู่คู่กับชุมชนอย่างยั่งยืน”
สําหรับผู้ได้รับรางวัล “คนดีมี MIND” ประจําปี 2565 จํานวน 10 ราย แบ่งเป็น 5 กลุ่ม ดังนี้ กลุ่มที่ 1 ข้าราชการตําแหน่งประเภทอํานวยการระดับต้น/ระดับสูง และประเภทวิชาการระดับเชี่ยวชาญ ได้แก่ นางสาวชลาริน นิลพิฤกษ์ ผู้อํานวยการกองกลาง และนางไพรินทร์ กันทะวงษ์ อุตสาหกรรมจังหวัดอุทัยธานี กลุ่มที่ 2 ข้าราชการตําแหน่งประเภทวิชาการ ระดับชํานาญการพิเศษ/ระดับชํานาญการ ได้แก่ นายกฤษตฤณ เก้าเอี้ยน นักทรัพยากรบุคคลชํานาญการ กองบริหารทรัพยากรบุคคล และนางสุภัทรา คงมา นักวิชาการอุตสาหกรรมชํานาญการ สํานักงานอุตสาหกรรมจังหวัดนนทบุรี กลุ่มที่ 3 ข้าราชการตําแหน่งประเภทวิชาการระดับปฏิบัติการและประเภททั่วไประดับปฏิบัติงาน/ระดับชํานาญงาน ได้แก่ นายธนู ศิรินอก นักวิชาการคอมพิวเตอร์ปฏิบัติการ ศูนย์เทคโนโลยีสารสนเทศและการสื่อสาร และนางสาววิไลวรรณ แสงดาว นักวิชาการอุตสาหกรรมชํานาญการ สํานักงานอุตสาหกรรมจังหวัดนนทบุรี กลุ่มที่ 4 ลูกจ้างประจํา ได้แก่ นายสมเกียรติ ขํามิน พนักงานขับรถยนต์ ระดับ ส2 กองกลาง และนายบรรจง เงินโสภา พนักงานขับรถยนต์ ระดับ ส2 สํานักงานอุตสาหกรรมจังหวัดราชบุรี และกลุ่มที่ 5 พนักงานราชการ และพนักงานจ้างเหมาบริการ ได้แก่ นางสาวชยานิษฐ์ รวิหิรัญยกรณ์ ผู้ปฏิบัติงานด้านการติดตามและประเมินผล กองตรวจราชการ และนางสาวพรศิริ มณีแสง นักวิชาการอุตสาหกรรม สํานักงานอุตสาหกรรมจังหวัดนราธิวาส